MEMORANDUM TA’ SPJEGAZZJONI

1. KUNTEST TAL-PROPOSTA

• Raġunijiet u għanijiet tal-proposta

Il-Ftehim ta’ sħubija fis-settur tas-sajd bejn il-Komunità Ewropea u r-Repubblika ta’ Cape Verde[[1]](#footnote-1) (minn hawn ’il quddiem imsejjaħ “il-Ftehim”) daħal fis-seħħ fit-30 ta’ Marzu 2007[[2]](#footnote-2). Il-Protokoll attwali tal-Ftehim daħal fis-seħħ fit-23 ta’ Diċembru 2014 u skada fit-22 ta’ Diċembru 2018.

Abbażi tad-Direttivi tan-negozjati rilevanti[[3]](#footnote-3), il-Kummissjoni nnegozjat mal-Gvern tar-Repubblika ta’ Cape Verde (minn hawn ’il quddiem imsejħa “Cape Verde”) bil-ħsieb li tikkonkludi Protokoll ġdid tal-Ftehim. Wara dawn in-negozjati, fit-12 ta’ Ottubru 2018 ġie inizjalat Protokoll ġdid. Il-Protokoll ikopri perjodu ta’ ħames snin mid-data tal-applikazzjoni provviżorja tiegħu, jiġifieri mid-data tal-iffirmar tiegħu, kif imsemmi fl-Artikolu 15 tiegħu.

• Konsistenza mad-dispożizzjonijiet eżistenti fil-qasam ta’ politika

Skont il-prijoritajiet tar-riforma tal-politika tas-sajd[[4]](#footnote-4), il-Protokoll il-ġdid joffri opportunitajiet tas-sajd għall-bastimenti tal-Unjoni fl-ilmijiet ta’ Cape Verde skont l-aqwa parir xjentifiku disponibbli u filwaqt li jħares ir-rakkomandazzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (l-ICCAT). Dan il-Protokoll il-ġdid iqis ir-riżultati ta’ evalwazzjoni tal-aħħar Protokoll (tal-2014 sal-2018) u ta’ evalwazzjoni li tħares lejn il-ġejjieni dwar jekk għandux jiġi konkluż Protokoll ġdid. Dawn iż-żewġ evalwazzjonijiet saru minn esperti esterni. Il-Protokoll se jippermetti wkoll lill-Unjoni Ewropea u lil Cape Verde jaħdmu aktar mill-qrib bejniethom biex jippromwovu l-użu responsabbli tar-riżorsi tas-sajd fl-ilmijiet ta’ Cape Verde u se jappoġġa l-isforzi ta’ Cape Verde biex jiżviluppa l-ekonomija l-blu tiegħu, fl-interess taż-żewġ partijiet.

Il-protokoll jipprevedi opportunitajiet tas-sajd fil-kategoriji li ġejjin:

28 bastiment tas-sajd għat-tonn bit-tartaruni mgħammra bi friża;

27 bastiment tas-sajd bil-konz tal-wiċċ;

14-il bastiment tas-sajd għat-tonn bil-qasba.

• Konsistenza ma’ politiki oħra tal-Unjoni

In-negozjar ta’ Protokoll ġdid tal-Ftehim ta’ sħubija fis-settur tas-sajd ma’ Cape Verde jidħol fil-qafas tal-azzjoni esterna tal-UE mal-pajjiżi AKP, u jqis b’mod partikulari l-għanijiet tal-Unjoni fil-qasam tal-ħarsien tal-prinċipji demokratiċi u tad-drittijiet tal-bniedem.

2. BAŻI ĠURIDIKA, SUSSIDJARJETÀ U PROPORZJONALITÀ

• Bażi ġuridika

Il-bażi ġuridika magħżula hija t-Trattat dwar il-Funzjonament tal-Unjoni Ewropea, li l-Artikolu 43(2) tiegħu jistabbilixxi l-politika komuni tas-sajd u l-Artikolu 218(5) tiegħu jistabbilixxi l-istadju kkonċernat tal-proċedura ta’ negozjar u ta’ konklużjoni tal-ftehimiet bejn l-Unjoni u pajjiżi terzi.

• Sussidjarjetà (għall-kompetenza mhux esklużiva)

Il-proposta tidħol fl-ambitu tal-kompetenza esklużiva tal-Unjoni Ewropea.

• Proporzjonalità

Il-proposta hija proporzjonata mal-għan li jiġi stabbilit qafas ta’ governanza ġuridiku, ambjentali, ekonomiku u soċjali għall-attivitajiet tas-sajd li l-bastimenti tal-Unjoni jwettqu fl-ilmijiet ta’ pajjiżi terzi, kif stabbilit fl-Artikolu 31 tar-Regolament li jistabbilixxi l-politika komuni tas-sajd. Hija tikkonforma ma’ dawk id-dispożizzjonijiet, kif ukoll mad-dispożizzjonijiet dwar l-għajnuna finanzjarja lil pajjiżi terzi stabbiliti fl-Artikolu 32 ta’ dak ir-Regolament.

3. RIŻULTATI TAL-EVALWAZZJONIJIET *EX POST*, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

• Evalwazzjonijiet *ex post*/kontrolli tal-idoneità tal-leġiżlazzjoni eżistenti

Fl-2018, il-Kummissjoni wettqet evalwazzjoni *ex post* tal-Protokoll attwali tal-Ftehim ta’ sħubija fis-settur tas-sajd ma’ Cape Verde, kif ukoll evalwazzjoni *ex ante* tat-tiġdid potenzjali tal-Protokoll. Il-konklużjonijiet tal-evalwazzjoni huma ppreżentati f’dokument ta’ ħidma separat[[5]](#footnote-5).

Mill-evalwazzjoni ħareġ li s-settur tas-sajd għat-tonn tal-UE huwa interessat ferm fis-sajd f’Cape Verde u li t-tiġdid tal-Protokoll jikkontribwixxi biex jissaħħu l-monitoraġġ, il-kontroll u s-sorveljanza u biex tittejjeb il-governanza tas-sajd fir-reġjun. L-importanza ta’ Mindelo (fil-gżira ta’ São Vicente) bħala wieħed mill-portijiet ewlenin ta’ ħatt l-art u wieħed mill-postijiet ewlenin għall-ipproċessar fl-Afrika tal-Punent tikkontribwixxi għar-rilevanza tal-Protokoll il-ġdid previst kemm għas-settur tas-sajd għat-tonn tal-UE kif ukoll għall-pajjiż sieħeb.

• Konsultazzjonijiet mal-partijiet ikkonċernati

L-Istati Membri, ir-rappreżentanti tas-settur, l-organizzazzjonijiet internazzjonali tas-soċjetà ċivili kif ukoll l-amministrazzjoni tas-sajd u r-rappreżentanti tas-soċjetà ċivili ta’ Cape Verde ġew ikkonsultati fil-kuntest tal-evalwazzjoni. Saru wkoll konsultazzjonijiet fil-qafas tal-Kunsill Konsultattiv għall-Flotta ta’ Distanzi Twal.

• Ġbir u użu tal-għarfien espert

Il-Kummissjoni użat konsulent indipendenti għall-evalwazzjonijiet *ex post* u *ex ante*, f’konformità mad-dispożizzjonijiet tal-Artikolu 31(10) tar-Regolament li jistabbilixxi l-politika komuni tas-sajd.

4. IMPLIKAZZJONI BAĠITARJA

Il-kontribuzzjoni finanzjarja annwali tal-Unjoni Ewropea hija ta’ EUR 750 000, abbażi ta’:

(a) tunnellaġġ ta’ referenza ta’ 8 000 tunnellata fis-sena, li għalih ġie stabbilit ammont marbut mal-aċċess ta’ EUR 400 000 fis-sena għall-perjodu kollu tal-Protokoll;

(b) appoġġ għall-iżvilupp tal-politika settorjali tas-sajd u tal-ekonomija l-blu ta’ Cape Verde ta’ EUR 350 000 fis-sena għall-perjodu kollu tal-Protokoll. Dan l-appoġġ jilħaq l-għanijiet tal-politika nazzjonali b’rabta mal-ġestjoni sostenibbli tar-riżorsi tas-sajd kontinentali u tal-baħar ta’ Cape Verde għall-perjodu kollu tal-Protokoll.

L-ammont annwali għall-approprjazzjonijiet ta’ impenn u għall-approprjazzjonijiet ta’ pagament huwa stabbilit fil-proċedura baġitarja annwali, fosthom għal-linja ta’ riżerva għall-protokolli li jkun għadhom ma daħlux fis-seħħ fil-bidu tas-sena[[6]](#footnote-6).

5. ELEMENTI OĦRA

• Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

L-arranġamenti dwar il-monitoraġġ huma stabbiliti fil-Protokoll.

2019/0071 (NLE)

Proposta għal

DEĊIŻJONI TAL-KUNSILL

dwar l-iffirmar, f’isem l-Unjoni, u l-applikazzjoni provviżorja tal-Protokoll dwar l-implimentazzjoni tal-Ftehim ta’ sħubija fis-settur tas-sajd bejn il-Komunità Ewropea u r-Repubblika ta’ Cape Verde (għall-2019 sal-2024)

IL-KUNSILL TAL-UNJONI EWROPEA,

Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 43(2) flimkien mal-Artikolu 218(5) tiegħu,

Wara li kkunsidra l-proposta tal-Kummissjoni Ewropea,

Billi:

(1) Fid-19 ta’ Diċembru 2006, il-Kunsill adotta r-Regolament (KE) Nru 2027/2006[[7]](#footnote-7) dwar il-konklużjoni ta’ Ftehim ta’ sħubija fis-settur tas-sajd bejn il-Komunità Ewropea u r-Repubblika ta’ Cape Verde (minn hawn ’il quddiem imsejjaħ “il-Ftehim”)[[8]](#footnote-8), li daħal fis-seħħ fit-30 ta’ Marzu 2007 u li wara ġġedded b’mod taċitu u għadu fis-seħħ.

(2) L-aħħar Protokoll tal-Ftehim skada fit-22 ta’ Diċembru 2018.

(3) Il-Kummissjoni nnegozjat Protokoll ġdid dwar l-implimentazzjoni tal-Ftehim (minn hawn ’il quddiem imsejjaħ “il-Protokoll”) f’isem l-Unjoni Ewropea. Il-Protokoll ġie inizjalat fit-12 ta’ Ottubru 2018 wara li ntemmu dawn in-negozjati.

(4) L-għan tal-Protokoll huwa li jippermetti lill-Unjoni Ewropea u lir-Repubblika ta’ Cape Verde jaħdmu aktar mill-qrib bejniethom biex jippromwovu politika tas-sajd sostenibbli, l-użu responsabbli tar-riżorsi tas-sajd fl-ilmijiet ta’ Cape Verde u l-isforzi ta’ Cape Verde biex jiżviluppa ekonomija blu.

(5) Għalhekk jenħtieġ li jiġi awtorizzat l-iffirmar tal-Protokoll, dejjem jekk dan ikun ġie konkluż f’data iktar tard.

(6) Sabiex ikun żgurat li l-attivitajiet tas-sajd tal-bastimenti tal-Unjoni jinbdew malajr, jenħtieġ li l-Protokoll jiġi applikat b’mod provviżorju minn meta jiġi ffirmat sa ma jidħol fis-seħħ,

ADOTTA DIN ID-DEĊIŻJONI:

Artikolu 1

L-Unjoni tawtorizza l-iffirmar tal-Protokoll dwar l-implimentazzjoni tal-Ftehim ta’ sħubija fis-settur tas-sajd bejn il-Komunità Ewropea u r-Repubblika ta’ Cape Verde (għall-2019 sal-2024) (minn hawn ’il quddiem imsejjaħ “il-Protokoll”), dejjem jekk ikun ġie konkluż it-tali Protokoll.

It-test tal-Protokoll huwa mehmuż ma’ din id-Deċiżjoni.

Artikolu 2

Is-Segretarjat Ġenerali tal-Kunsill għandu jistabbilixxi l-istrument ta’ setgħat sħaħ li jawtorizza lill-persuna jew lill-persuni li n-negozjatur tal-Protokoll ikun indika biex jiffirmaw il-Protokoll, dejjem jekk dan ikun ġie konkluż.

Artikolu 3

Skont l-Artikolu 15 tiegħu, il-Protokoll għandu japplika b’mod provviżorju mid-data tal-iffirmar tiegħu sa ma jidħol fis-seħħ.

Artikolu 4

Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’*Il-Ġurnal Uffiċjali tal-Unjoni Ewropea*.

Magħmul fi Brussell,

 Għall-Kunsill

 Il-President

DIKJARAZZJONI FINANZJARJA LEĠIŻLATTIVA

1. QAFAS TAL-PROPOSTA/TAL-INIZJATTIVA

 1.1. Titolu tal-proposta/tal-inizjattiva

 1.2. Qasam/oqsma ta’ politika kkonċernat(i)

 1.3. Il-proposta/l-inizjattiva hija dwar:

 1.4. Għanijiet

 1.4.1. Għanijiet ġenerali

 1.4.2. Għanijiet speċifiċi

 1.4.3. Riżultati u impatti mistennija

 1.4.4. Indikaturi tal-prestazzjoni

 1.5. Raġunijiet għall-proposta/għall-inizjattiva

 1.5.1. Rekwiżit(i) li jridu jiġu ssodisfati fuq terminu qasir jew twil inkluża kronoloġija dettaljata għall-prosegwiment tal-implimentazzjoni tal-inizjattiva

 1.5.2. Il-valur miżjud tal-involviment tal-Unjoni (dan jista’ jirriżulta minn fatturi differenti, eż. il-gwadann mill-koordinazzjoni, iċ-ċertezza tad-dritt, effettività akbar jew il-kumplimentarjetajiet). Għall-finijiet ta’ dan il-punt, “il-valur miżjud tal-involviment tal-Unjoni” huwa l-valur li jirriżulta mill-intervent tal-Unjoni li jkun addizzjonali għall-valur li kieku kien jinħoloq mill-Istati Membri waħedhom.

 1.5.3. Tagħlimiet meħudin minn esperjenzi simili fl-imgħoddi

 1.5.4. Kompatibbiltà mal-qafas finanzjarju pluriennali u sinerġiji possibbli ma’ strumenti xierqa oħrajn

 1.5.5. Valutazzjoni tal-għażliet differenti ta’ finanzjament disponibbli, inkluż l-ambitu għar-riallokazzjoni

 1.6. Durata u impatt finanzjarju tal-proposta/tal-inizjattiva

 1.7. Mod(i) ta’ ġestjoni ppjanat(i)

2. MIŻURI TA’ ĠESTJONI

 2.1. Regoli ta’ monitoraġġ u ta’ rappurtar

 2.2. Sistema/i ta’ ġestjoni u ta’ kontroll

 2.2.1. Ġustifikazzjoni tal-mod(i) ta’ ġestjoni, tal-mekkaniżmu/i għall-implimentazzjoni tal-finanzjament, tal-modalitajiet ta’ pagament u tal-istrateġija ta’ kontroll proposta

 2.2.2. Informazzjoni dwar ir-riskji identifikati u s-sistema/i ta’ kontroll intern stabbilita/i għall-mitigazzjoni tagħhom

 2.2.3. Stima u ġustifikazzjoni tal-kosteffettività tal-kontrolli (proporzjon tal-“kostijiet tal-kontrolli ÷ il-valur tal-fondi relatati ġestiti”), u valutazzjoni tal-livelli mistennija tar-riskju ta’ żball (mal-ħlas u fl-għeluq)

 2.3. Miżuri għall-prevenzjoni ta’ frodi u ta’ irregolaritajiet

3. IMPATT FINANZJARJU STMAT TAL-PROPOSTA/TAL-INIZJATTIVA

 3.1. Intestatura/i tal-qafas finanzjarju pluriennali u linja/i baġitarja/i tan-nefqa affettwata/i

 3.2. Impatt finanzjarju stmat tal-proposta fuq l-approprjazzjonijiet

 3.2.1. Sommarju tal-impatt stmat fuq l-approprjazzjonijiet operazzjonali

 3.2.2. Output stmat iffinanzjat b’approprjazzjonijiet operazzjonali

 3.2.3. Sommarju tal-impatt stmat fuq l-approprjazzjonijiet amministrattivi

 3.2.4. Kompatibbiltà mal-qafas finanzjarju pluriennali attwali

 3.2.5. Kontribuzzjonijiet ta’ partijiet terzi

 3.3. Impatt stmat fuq id-dħul

**DIKJARAZZJONI FINANZJARJA LEĠIŻLATTIVA**

1. QAFAS TAL-PROPOSTA/TAL-INIZJATTIVA

1.1. Titolu tal-proposta/tal-inizjattiva

Proposta għal Deċiżjoni tal-Kunsill dwar l-iffirmar, f’isem l-Unjoni, u l-applikazzjoni provviżorja tal-Protokoll dwar l-implimentazzjoni tal-Ftehim ta’ sħubija fis-settur tas-sajd bejn il-Komunità Ewropea u r-Repubblika ta’ Cape Verde

1.2. Qasam/oqsma ta’ politika kkonċernat(i)

11 – L-Affarijiet Marittimi u s-Sajd

11.03 – Kontribuzzjonijiet obbligatorji għall-organizzazzjonijiet reġjonali għall-ġestjoni tas-sajd u għal organizzazzjonijiet internazzjonali oħrajn u għall-ftehimiet dwar is-sajd sostenibbli (SFAs)

11.03.01 – L-istabbiliment ta’ qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni fl-ilmijiet ta’ pajjiżi terżi

1.3. Il-proposta/l-inizjattiva hija dwar:

**Xazzjoni ġdida**

🞎**azzjoni ġdida li ssegwi proġett pilota/azzjoni preparatorja[[9]](#footnote-9)**

🞎**l-estensjoni ta’ azzjoni eżistenti**

🞎**fużjoni jew ridirezzjonar ta’ azzjoni waħda jew aktar lejn/ma’ azzjoni oħra jew azzjoni ġdida**

1.4. Għanijiet

1.4.1. Għanijiet ġenerali

In-negozjar u l-konklużjoni ta’ ftehimiet ta’ sħubija dwar is-sajd sostenibbli ma’ pajjiżi terzi jilħqu l-għan ġenerali li l-bastimenti tas-sajd tal-Unjoni Ewropea jingħataw aċċess għal żoni tas-sajd ta’ pajjiżi terzi u li tiġi żviluppata sħubija ma’ dawn il-pajjiżi bil-għan li jissaħħaħ l-użu sostenibbli tar-riżorsi tas-sajd barra l-ilmijiet tal-Unjoni.

Il-ftehimiet ta’ sħubija dwar is-sajd sostenibbli jiżguraw ukoll il-koerenza bejn il-prinċipji li jirregolaw il-politika komuni tas-sajd u l-impenji meħudin fil-kuntest ta’ politiki Ewropej oħrajn (l-użu sostenibbli tar-riżorsi tal-pajjiżi terzi, il-ġlieda kontra s-sajd illegali, mhux irrappurtat u mhux irregolat (is-sajd IUU), l-integrazzjoni tal-pajjiżi sħab fl-ekonomija globali u governanza politika u finanzjarja aħjar tas-sajd).

1.4.2. Għanijiet speċifiċi

Għan speċifiku

Sabiex jingħata kontribut għas-sajd sostenibbli fl-ilmijiet li mhumiex tal-Unjoni, tinżamm preżenza Ewropea fis-sajd fl-ilmijiet imbiegħda u jitħarsu l-interessi tas-settur tas-sajd Ewropew u tal-konsumaturi billi jiġu nnegozjati u konklużi ftehimiet ta’ sħubija dwar is-sajd sostenibbli ma’ Stati kostali, b’mod li jkun konsistenti ma’ politiki Ewropej oħrajn.

Attivitajiet tal-ABM/ABB ikkonċernati

L-affarijiet marittimi u s-sajd, biex jiġi stabbilit qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs) (il-linja baġitarja 11.03.01).

1.4.3. Riżultati u impatti mistennija

*Speċifika l-effetti li l-proposta/l-inizjattiva jenħtieġ li jkollha fuq il-benefiċjarji/il-gruppi fil-mira.*

Bil-konklużjoni tal-Protokoll ikun jista’ jissawwar qafas ta’ sħubija strateġika dwar is-sajd bejn l-Unjoni Ewropea u Cape Verde u se jinħolqu opportunitajiet tas-sajd għall-bastimenti tal-Unjoni fl-ilmijiet ta’ Cape Verde.

Il-Protokoll se jikkontribwixxi wkoll għal ġestjoni u konservazzjoni aħjar tar-riżorsi tas-sajd, permezz ta’ appoġġ finanzjarju (appoġġ settorjali) għall-implimentazzjoni tal-programmi adottati fil-livell nazzjonali mill-pajjiż sieħeb, b’mod partikulari f’dak li għandu x’jaqsam mal-monitoraġġ u mal-ġlieda kontra s-sajd illegali u mal-appoġġ għas-settur tas-sajd fuq skala żgħira.

Fl-aħħar nett, il-Protokoll se jikkontribwixxi għall-ekonomija l-blu ta’ Cape Verde, billi jippromwovi t-tkabbir marbut mal-attivitajiet marittimi u l-użu sostenibbli tar-riżorsi tal-baħar tiegħu.

1.4.4. Indikaturi tal-prestazzjoni

*Speċifika l-indikaturi għall-monitoraġġ tal-progress u tal-kisbiet.*

Ir-rati tal-użu tal-opportunitajiet tas-sajd (l-użu annwali tal-awtorizzazzjonijiet tas-sajd bħala perċentwali tad-disponibbiltà offruta bil-Protokoll);

id-*data* dwar il-qabdiet (il-ġbir u l-analiżi) u l-valur kummerċjali tal-Ftehim;

il-kontribut għall-impjiegi u għall-valur miżjud fl-Unjoni, kif ukoll għall-istabbilizzazzjoni tas-suq tal-Unjoni (flimkien ma’ ftehimiet ta’ sħubija dwar is-sajd sostenibbli oħrajn);

il-kontribut għat-titjib tar-riċerka, tal-monitoraġġ u tal-kontroll tal-attivitajiet tas-sajd min-naħa tal-pajjiż sieħeb u tal-iżvilupp tas-settur tas-sajd tiegħu, l-aktar dak fuq skala żgħira.

1.5. Raġunijiet għall-proposta/għall-inizjattiva

1.5.1. Rekwiżit(i) li jridu jiġu ssodisfati fuq terminu qasir jew twil inkluża kronoloġija dettaljata għall-prosegwiment tal-implimentazzjoni tal-inizjattiva

Hu maħsub li l-Protokoll il-ġdid jibda japplika b’mod provviżorju mid-data tal-iffirmar tiegħu ħalli jitnaqqsu kemm jista’ jkun l-interruzzjonijiet tal-attivitajiet tas-sajd li għaddejjin skont il-Protokoll attwali.

Il-Protokoll il-ġdid se jipprovdi qafas għall-attivitajiet tas-sajd tal-flotta tal-Unjoni fiż-żona tas-sajd ta’ Cape Verde, u se jawtorizza lis-sidien tal-bastimenti tal-UE japplikaw għal awtorizzazzjonijiet tas-sajd biex jistadu f’dik iż-żona. Barra minn hekk, il-Protokoll il-ġdid isaħħaħ il-kooperazzjoni bejn l-UE u Cape Verde bil-għan li jippromwovi l-iżvilupp ta’ politika tas-sajd sostenibbli. B’mod partikulari, dan jipprevedi l-monitoraġġ tal-bastimenti permezz tal-VMS u t-trażmissjoni elettronika tad-*data* dwar il-qabdiet. L-appoġġ settorjali disponibbli skont il-Protokoll se jgħin lil Cape Verde fil-qafas tal-istrateġija nazzjonali tas-sajd tiegħu, inkluża fil-ġlieda kontra s-sajd IUU.

1.5.2. Il-valur miżjud tal-involviment tal-Unjoni (dan jista’ jirriżulta minn fatturi differenti, eż. il-gwadann mill-koordinazzjoni, iċ-ċertezza tad-dritt, effettività akbar jew il-kumplimentarjetajiet). Għall-finijiet ta’ dan il-punt, “il-valur miżjud tal-involviment tal-Unjoni” huwa l-valur li jirriżulta mill-intervent tal-Unjoni li jkun addizzjonali għall-valur li kieku kien jinħoloq mill-Istati Membri waħedhom.

Jekk l-Unjoni ma tikkonkludix Protokoll ġdid, il-bastimenti tal-Unjoni ma jkunux jistgħu jwettqu l-attivitajiet tas-sajd tagħhom, billi l-Ftehim fih klawżola li teskludi l-attivitajiet tas-sajd li ma jsirux fi ħdan il-qafas iddefinit minn protokoll tal-Ftehim. Għalhekk il-valur miżjud huwa espliċitu għall-flotta tal-UE ta’ distanzi twal. Il-Protokoll jipprovdi wkoll qafas għal kooperazzjoni msaħħa bejn l-Unjoni u Cape Verde.

1.5.3. Tagħlimiet meħudin minn esperjenzi simili fl-imgħoddi

L-analiżi tal-qabdiet li saru fiż-żona tas-sajd ta’ Cape Verde fl-imgħoddi u tal-qabdiet li saru dan l-aħħar fil-qafas ta’ protokolli simili f’dan ir-reġjun, kif ukoll il-valutazzjonijiet u l-pariri xjentifiċi disponibbli wasslu biex il-partijiet jistabbilixxu tunnellaġġ ta’ referenza għat-tonn u għal speċijiet li jixbhuh ta’ 8 000 tunnellata fis-sena b’opportunitajiet tas-sajd għal 28 bastiment tas-sajd għat-tonn bit-tartaruni mgħammra bi friża, għal 27 bastiment tas-sajd bil-konz tal-wiċċ u għal 14-il bastiment tas-sajd għat-tonn bil-qasba. L-appoġġ settorjali huwa relattivament għoli sabiex iqis il-ħtiġijiet f’termini tat-tisħiħ tal-kapaċitajiet tal-amministrazzjoni tas-sajd ta’ Cape Verde u l-prijoritajiet tal-istrateġija nazzjonali tas-sajd, kif ukoll il-pjanijiet għall-appoġġ tal-ekonomija l-blu ta’ dan l-istat kostali.

1.5.4. Kompatibbiltà mal-qafas finanzjarju pluriennali u sinerġiji possibbli ma’ strumenti xierqa oħrajn

Il-fondi allokati għall-kontribuzzjoni finanzjarja għall-aċċess fil-kuntest tal-Ftehim ta’ Sħubija dwar is-Sajd jikkostitwixxu dħul funġibbli fil-baġit nazzjonali ta’ Cape Verde. Madankollu, il-fondi allokati għall-appoġġ settorjali jiġu assenjati lill-Ministeru responsabbli għas-sajd (ġeneralment billi jiddaħħlu fil-liġi annwali dwar il-baġit), minħabba li din hija kundizzjoni għall-konklużjoni u għall-monitoraġġ tal-ftehimiet ta’ sħubija dwar is-sajd. Dawn ir-riżorsi finanzjarji huma kompatibbli ma’ sorsi oħrajn ta’ finanzjament mingħand donaturi internazzjonali oħrajn tal-fondi biex jitwettqu proġetti u/jew programmi fil-livell nazzjonali fis-settur tas-sajd.

1.5.5. Valutazzjoni tal-għażliet differenti ta’ finanzjament disponibbli, inkluż l-ambitu għar-riallokazzjoni

1.6. Durata u impatt finanzjarju tal-proposta/tal-inizjattiva

**X durata limitata**

* X Fis-seħħ mill-2019 sal-2024
* X Impatt finanzjarju mill-2019 sal-2024 għall-approprjazzjonijiet ta’ impenn u mill-2019 sal-2024 għall-approprjazzjonijiet ta’ pagament.

🞎**durata mhux limitata**

* Implimentazzjoni b’perjodu ta’ tnedija minn SSSS sa SSSS,
* segwita minn operazzjoni fuq skala sħiħa.

1.7. Mod(i) ta’ ġestjoni ppjanat(i)[[10]](#footnote-10)

**X****Ġestjoni diretta** mill-Kummissjoni

* **X** mid-dipartimenti tagħha, inkluż mill-persunal tagħha fid-delegazzjonijiet tal-Unjoni;
* 🞎 mill-aġenziji eżekuttivi

🞎**Ġestjoni kondiviża** mal-Istati Membri

🞎**Ġestjoni indiretta** billi jiġu fdati kompiti ta’ implimentazzjoni baġitarja:

* 🞎 lil pajjiżi terzi jew lill-korpi nnominati minnhom;
* 🞎 lil organizzazzjonijiet internazzjonali u lill-aġenziji tagħhom (iridu jiġu speċifikati);
* 🞎 lill-BEI u lill-Fond Ewropew tal-Investiment;
* 🞎 lill-korpi li jissemmew fl-Artikoli 70 u 71 tar-Regolament Finanzjarju;
* 🞎 lil korpi tal-liġi pubblika;
* 🞎 lil korpi rregolati mil-liġi privata b’missjoni ta’ servizz pubbliku safejn dawn jipprovdu garanziji finanzjarji adegwati;
* 🞎 lil korpi rregolati mil-liġi privata ta’ Stat Membru li jkunu fdati bl-implimentazzjoni ta’ sħubija pubblika-privata u li jipprovdu garanziji finanzjarji adegwati;
* 🞎 lil persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE, u identifikati fl-att bażiku rilevanti.
* *Jekk jiġi indikat aktar minn mod wieħed ta’ ġestjoni, jekk jogħġbok ipprovdi d-dettalji fit-taqsima “Kummenti”.*

Kummenti

2. MIŻURI TA’ ĠESTJONI

2.1. Regoli ta’ monitoraġġ u ta’ rappurtar

*Speċifika l-frekwenza u l-kundizzjonijiet.*

Il-Kummissjoni (id-Direttorat Ġenerali għall-Affarijiet Marittimi u s-Sajd, flimkien mal-uffiċjal tas-sajd tagħha bbażat fir-reġjun – f’Dakar, fis-Senegal) se tiżgura monitoraġġ regolari tal-implimentazzjoni tal-Protokoll f’dak li għandu x’jaqsam mal-użu tal-opportunitajiet tas-sajd min-naħa tal-operaturi, mad-*data* dwar il-qabdiet u mal-ħarsien tal-kundizzjonijiet tal-appoġġ settorjali.

Barra minn hekk, il-Ftehim ta’ Sħubija dwar is-Sajd jipprevedi mill-inqas laqgħa annwali waħda tal-Kumitat Konġunt, li matulha l-Kummissjoni u Cape Verde jirrevedu l-implimentazzjoni tal-Ftehim u tal-Protokoll u, jekk ikun meħtieġ, jaġġustaw l-ipprogrammar u, jekk ikun il-każ, il-kontribuzzjoni finanzjarja.

2.2. Sistema/i ta’ ġestjoni u ta’ kontroll

2.2.1. Ġustifikazzjoni tal-mod(i) ta’ ġestjoni, tal-mekkaniżmu/i għall-implimentazzjoni tal-finanzjament, tal-modalitajiet ta’ pagament u tal-istrateġija ta’ kontroll proposta

Ir-riskju identifikat huwa n-nuqqas ta’ użu tal-opportunitajiet tas-sajd mis-sidien tal-bastimenti tal-UE u n-nuqqas ta’ użu jew id-dewmien fl-użu tal-fondi maħsubin għall-finanzjament tal-politika settorjali tas-sajd minn Cape Verde.

2.2.2. Informazzjoni dwar ir-riskji identifikati u s-sistema/i ta’ kontroll intern stabbilita/i għall-mitigazzjoni tagħhom

Qed jiġi ppjanat djalogu estensiv dwar l-ipprogrammar u l-implimentazzjoni tal-politika settorjali prevista fil-Ftehim u fil-Protokoll. L-analiżi konġunta tar-riżultati, imsemmija fl-Artikolu 5 tal-Protokoll, ukoll tifforma parti minn dawn il-metodi ta’ kontroll.

Barra minn hekk, il-Ftehim u l-Protokoll fihom klawżoli speċifiċi għas-sospensjoni tagħhom, skont ċerti kundizzjonijiet u f’ċerti ċirkustanzi.

2.2.3. Stima u ġustifikazzjoni tal-kosteffettività tal-kontrolli (proporzjon tal-“kostijiet tal-kontrolli ÷ il-valur tal-fondi relatati ġestiti”), u valutazzjoni tal-livelli mistennija tar-riskju ta’ żball (mal-ħlas u fl-għeluq)

2.3. Miżuri għall-prevenzjoni ta’ frodi u ta’ irregolaritajiet

*Speċifika l-miżuri ta’ prevenzjoni u ta’ protezzjoni eżistenti jew previsti, eż. mill-Istrateġija Kontra l-Frodi.*

Il-Kummissjoni tintrabat li tistabbilixxi djalogu politiku mar-Repubblika ta’ Cape Verde u li tikkoordina b’mod regolari ma’ dan il-pajjiż bil-ħsieb li ttejjeb il-ġestjoni tal-Ftehim u tal-Protokoll u li ssaħħaħ il-kontribut tal-Unjoni għall-ġestjoni sostenibbli tar-riżorsi. Kull pagament li l-Kummissjoni tagħmel fil-kuntest ta’ ftehim ta’ sħubija dwar is-sajd huwa suġġett għar-regoli u għall-proċeduri baġitarji u finanzjarji standard tal-Kummissjoni. B’mod partikulari, il-kontijiet bankarji tal-pajjiżi terzi fejn titħallas il-kontribuzzjoni finanzjarja jiġu identifikati bis-sħiħ. Skont l-Artikolu 4(6) tal-Protokoll, il-kontribuzzjoni finanzjarja għall-aċċess għandha titħallas lit-Teżor Pubbliku ta’ Cape Verde u l-parti maħsuba għall-iżvilupp tas-settur għandha titħallas f’kont apposta għal dan il-għan miftuħ mal-bank tat-Teżor Pubbliku ta’ Cape Verde.

3. IMPATT FINANZJARJU STMAT TAL-PROPOSTA/TAL-INIZJATTIVA

3.1. Intestatura/i tal-qafas finanzjarju pluriennali u linja/i baġitarja/i tan-nefqa affettwata/i

* Linji baġitarji eżistenti

*Skont l-ordni tal-intestaturi tal-qafas finanzjarju pluriennali u tal-linji baġitarji.*

|  |  |  |  |
| --- | --- | --- | --- |
| Intestatura tal-qafas finanzjarju pluriennali | Linja baġitarja | Tip ta’ nefqa | Kontribuzzjoni  |
| Numru  | Diff./Mhux diff.[[11]](#footnote-11) | mill-pajjiżi tal-EFTA[[12]](#footnote-12) | mill-pajjiżi kandidati[[13]](#footnote-13) | minn pajjiżi terzi | skont it-tifsira tal-Artikolu 21(2)(b) tar-Regolament Finanzjarju  |
|  | 11.03.01L-istabbiliment ta’ qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs) | Diff. | LE | LE | LE | LE |

* Linji baġitarji ġodda mitlubin

*Skont l-ordni tal-intestaturi tal-qafas finanzjarju pluriennali u tal-linji baġitarji.*

|  |  |  |  |
| --- | --- | --- | --- |
| Intestatura tal-qafas finanzjarju pluriennali | Linja baġitarja | Tip ta’ nefqa | Kontribuzzjoni  |
| Numru  | Diff./Mhux diff. | mill-pajjiżi tal-EFTA | mill-pajjiżi kandidati | minn pajjiżi terzi | skont it-tifsira tal-Artikolu 21(2)(b) tar-Regolament Finanzjarju  |
|  | [XX.YY.YY.YY] |  | IVA/LE | IVA/LE | IVA/LE | IVA/LE |

3.2. Impatt finanzjarju stmat tal-proposta fuq l-approprjazzjonijiet

3.2.1. Sommarju tal-impatt stmat fuq l-approprjazzjonijiet operazzjonali

* 🞎 Il-proposta/l-inizjattiva ma teħtieġx l-użu ta’ approprjazzjonijiet operazzjonali
* X Il-proposta/l-inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:

f’miljuni ta’ Euro (aġġustati għal tliet pożizzjonijiet deċimali)

|  |  |  |
| --- | --- | --- |
| **Intestatura tal-qafas finanzjarju** **pluriennali**  | In-numru2 | Tkabbir sostenibbli: ir-riżorsi naturali |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Id-DĠ: Affarijiet Marittimi u Sajd |  |  | Fl-**2019** | Fl-**2020** | Fl-**2021** | Fl-**2022** | Fl-**2022** | **TOTAL** |
| • Approprjazzjonijiet operazzjonali |  |  |  |  |  |  |
| Linja baġitarja[[14]](#footnote-14) | Impenji | (1a) | 0,750 | 0,750 | 0,750 | 0,750 | 0,750 | **3,750** |
| Pagamenti | (2a) | 0,750 | 0,750 | 0,750 | 0,750 | 0,750 | **3,750** |
| Linja baġitarja | Impenji | (1b) |  |  |  |  |  |  |
| Pagamenti | (2b) |  |  |  |  |  |  |
| Approprjazzjonijiet ta’ natura amministrattiva ffinanzjati mill-pakkett għal programmi speċifiċi[[15]](#footnote-15)  |  |  |  |  |  |  |
| Linja baġitarja |  | (3) |  |  |  |  |  |  |
| **TOTAL tal-approprjazzjonijiet****għad-DĠ Affarijiet Marittimi u Sajd** | Impenji | =1a+1b +3 | 0,750 | 0,750 | 0,750 | 0,750 | 0,750 | **3,750** |
| Pagamenti | =2a+2b+3 | 0,750 | 0,750 | 0,750 | 0,750 | 0,750 | **3,750** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| • TOTAL tal-approprjazzjonijiet operazzjonali | Impenji | (4) | 0,750 | 0,750 | 0,750 | 0,750 | 0,750 | **3,750** |
| Pagamenti | (5) | 0,750 | 0,750 | 0,750 | 0,750 | 0,750 | **3,750** |
| • TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi | (6) |  |  |  |  |  |  |
| **TOTAL tal-approprjazzjonijiet** **skont l-INTESTATURA <2.>**tal-qafas finanzjarju pluriennali | Impenji | =4+ 6 | 0,750 | 0,750 | 0,750 | 0,750 | 0,750 | **3,750** |
| Pagamenti | =5+ 6 | 0,750 | 0,750 | 0,750 | 0,750 | 0,750 | **3,750** |

**Jekk il-proposta/l-inizjattiva tolqot iktar minn intestatura operazzjonali waħda, irrepeti t-taqsima ta’ hawn fuq:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| • TOTAL tal-approprjazzjonijiet operazzjonali (l-intestaturi operazzjonali kollha) | Impenji | (4) |  |  |  |  |  |  |
| Pagamenti | (5) |  |  |  |  |  |  |
|  TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi (l-intestaturi operazzjonali kollha) | (6) |  |  |  |  |  |  |
| **TOTAL tal-approprjazzjonijiet** **skont l-INTESTATURI 1 sa 4**tal-qafas finanzjarju pluriennali(Ammont ta’ referenza) | Impenji | =4+ 6 | 0,750 | 0,750 | 0,750 | 0,750 | 0,750 | **3,750** |
| Pagamenti | =5+ 6 | 0,750 | 0,750 | 0,750 | 0,750 | 0,750 | **3,750** |

|  |  |  |
| --- | --- | --- |
| **Intestatura tal-qafas finanzjarju** **pluriennali**  | **5** | “Nefqa amministrattiva” |

Din it-taqsima għandha timtela billi tintuża d-“*data* baġitarja ta’ natura amministrattiva” li qabel kollox trid tiddaħħal fl-[Anness tad-Dikjarazzjoni Finanzjarja Leġiżlattiva](https://myintracomm.ec.europa.eu/budgweb/FR/leg/internal/Documents/2016-5-legislative-financial-statement-ann-fr.docx.) (l-Anness V tar-regoli interni), li għandu jittella’ fil-pjattaforma elettronika “DECIDE” għall-finijiet tal-konsultazzjoni bejn is-servizzi.

f’miljuni ta’ Euro (aġġustati għal tliet pożizzjonijiet deċimali)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | Fl-**2019** | Fl-**2020** | Fl-**2021** | Fl-**2022** | Fl-**2023** | **TOTAL** |
| Id-DĠ: Affarijiet Marittimi u Sajd |
| • Riżorsi umani |  |  |  |  |  |  |
| • Nefqa amministrattiva oħra |  |  |  |  |  |  |
| **TOTAL tad-DĠ** Affarijiet Marittimi u Sajd | Approprjazzjonijiet  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **TOTAL tal-approprjazzjonijiet****skont l-INTESTATURA 5**tal-qafas finanzjarju pluriennali | (Total ta’ impenji = Total ta’ pagamenti) |  |  |  |  |  |  |

f’miljuni ta’ Euro (aġġustati għal tliet pożizzjonijiet deċimali)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | Fl-**2019** | Fl-**2020** | Fl-**2021** | Fl-**2022** | Fl-**2023** | **TOTAL** |
| **TOTAL tal-approprjazzjonijiet** **skont l-INTESTATURI 1 sa 5**tal-qafas finanzjarju pluriennali | Impenji | 0,750 | 0,750 | 0,750 | 0,750 | 0,750 | **3,750** |
| Pagamenti | 0,750 | 0,750 | 0,750 | 0,750 | 0,750 | **3,750** |

3.2.2. Output stmat iffinanzjat b’approprjazzjonijiet operazzjonali

Approprjazzjonijiet ta’ impenn f’miljuni ta’ Euro (aġġustati għal tliet pożizzjonijiet deċimali)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Indika l-għanijiet u l-outputs** ⇩ |  |  | Fl-**2019** | Fl-**2020** | Fl-**2021** | Fl-**2022** | Fl-**2023** | **TOTAL** |
|
| Tip[[16]](#footnote-16) | Kost medju | Nru | Kost | Nru | Kost | Nru | Kost | Nru | Kost | Nru | Kost | Nru totali | Kost totali |
| GĦAN SPEĊIFIKU Nru 1[[17]](#footnote-17)… |  |  |  |  |  |  |  |  |  |  |  |  |
| - Aċċess  | Annwali |  |  | 0,400 |  | 0,400 |  | 0,400 |  | 0,400 |  | 0,400 |  | 2,000 |
| - Appoġġ settorjali | Annwali |  |  | 0,350 |  | 0,350 |  | 0,350 |  | 0,350 |  | 0,350 |  | 1,750 |
| - Output |  |  |  |  |  |  |  |  |  |  |  |  |  |  |
| Subtotal tal-għan speċifiku Nru 1 |  |  |  |  |  |  |  |  |  |  |  |  |
| GĦAN SPEĊIFIKU Nru 2… |  |  |  |  |  |  |  |  |  |  |  |  |
| - Output |  |  |  |  |  |  |  |  |  |  |  |  |  |  |
| Subtotal tal-għan speċifiku Nru 2 |  |  |  |  |  |  |  |  |  |  |  |  |
| **TOTALI** |  | 0,750 |  | 0,750 |  | 0,750 |  | 0,750 |  | 0,750 |  | 3,750 |

3.2.3. Sommarju tal-impatt stmat fuq l-approprjazzjonijiet amministrattivi

* X Il-proposta/l-inizjattiva ma teħtieġx l-użu ta’ approprjazzjonijiet ta’ natura amministrattiva.
* 🞎 Il-proposta/l-inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:

f’miljuni ta’ Euro (aġġustati għal tliet pożizzjonijiet deċimali)

|  |  |  |  |  |  |  |
| --- | --- | --- | --- | --- | --- | --- |
|  | Fis-sena **N[[18]](#footnote-18)** | Fis-sena **N+1** | Fis-sena **N+2** | Fis-sena **N+3** | Daħħal is-snin kollha li hemm bżonn biex turi d-durata tal-impatt (ara l-punt 1.6) | **TOTAL** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **L-INTESTATURA 5****tal-qafas finanzjarju pluriennali** |  |  |  |  |  |  |  |  |
| Riżorsi umani  |  |  |  |  |  |  |  |  |
| Nefqa amministrattiva oħra  |  |  |  |  |  |  |  |  |
| **Subtotal tal-INTESTATURA 5****tal-qafas finanzjarju pluriennali**  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Barra mill-INTESTATURA 5[[19]](#footnote-19)****tal-qafas finanzjarju pluriennali**  |  |  |  |  |  |  |  |  |
| Riżorsi umani  |  |  |  |  |  |  |  |  |
| Nefqa oħra ta’ natura amministrattiva |  |  |  |  |  |  |  |  |
| **Subtotal** **barra mill-INTESTATURA 5****tal-qafas finanzjarju pluriennali**  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TOTAL** |  |  |  |  |  |  |  |  |

L-approprjazzjonijiet meħtieġa għar-riżorsi umani u għal nefqa oħra ta’ natura amministrattiva se jiġu koperti mill-approprjazzjonijiet tad-DĠ li diġà jkunu assenjati għall-ġestjoni tal-azzjoni u/jew li diġà jkunu ġew riassenjati fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ tal-ġestjoni skont il-proċedura annwali ta’ allokazzjoni u fid-dawl tal-limitazzjonijiet baġitarji.

3.2.3.1. Rekwiżiti stmati ta’ riżorsi umani

* X Il-proposta/l-inizjattiva ma teħtieġx l-użu ta’ riżorsi umani.
* 🞎 Il-proposta/l-inizjattiva teħtieġ l-użu ta’ riżorsi umani, kif spjegat hawn taħt:

*L-istima trid tiġi espressa f’unitajiet ekwivalenti għall-full-time*

|  |  |  |  |  |  |
| --- | --- | --- | --- | --- | --- |
|  | Fis-sena **N** | Fis-sena **N+1** | Fis-sena **N+2** | Fis-sena **N+3** | Daħħal is-snin kollha li hemm bżonn biex turi d-durata tal-impatt (ara l-punt 1.6) |
| **• Pożizzjonijiet fil-pjan ta’ stabbiliment (uffiċjali u aġenti temporanji)** |
| XX 01 01 01 (Kwartieri Ġenerali u Uffiċċji tar-Rappreżentanza tal-Kummissjoni) |  |  |  |  |  |  |  |
| XX 01 01 02 (Delegazzjonijiet) |  |  |  |  |  |  |  |
| XX 01 05 01/11/21 (Riċerka indiretta) |  |  |  |  |  |  |  |
| 10 01 05 01/11 (Riċerka diretta) |  |  |  |  |  |  |  |
| **• Persunal estern (f’unità Ekwivalenti għall-Full-Time: FTE)[[20]](#footnote-20)** |
| XX 01 02 01 (AC, END, INT mill-“pakkett globali”) |  |  |  |  |  |  |  |
| XX 01 02 02 (AC, AL, END, INT u JED fid-delegazzjonijiet) |  |  |  |  |  |  |  |
| **XX** 01 04 **yy *[[21]](#footnote-21)*** | - fil-Kwartieri Ġenerali |  |  |  |  |  |  |  |
| - fid-Delegazzjonijiet  |  |  |  |  |  |  |  |
| **XX** 01 05 02/12/22 (AC, END, INT - Riċerka indiretta) |  |  |  |  |  |  |  |
| 10 01 05 02/12 (AC, END, INT - Riċerka diretta) |  |  |  |  |  |  |  |
| Linji baġitarji oħra (speċifika) |  |  |  |  |  |  |  |
| **TOTAL** |  |  |  |  |  |  |  |

**XX** huwa l-qasam ta’ politika jew it-titolu baġitarju kkonċernat.

Ir-riżorsi umani meħtieġa se jiġu koperti mill-persunal tad-DĠ li diġà jkun assenjat għall-ġestjoni tal-azzjoni u/jew li diġà jkun ġie riassenjat fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ tal-ġestjoni skont il-proċedura annwali ta’ allokazzjoni u fid-dawl tal-limitazzjonijiet baġitarji.

Deskrizzjoni tal-kompiti li jridu jitwettqu:

|  |  |
| --- | --- |
| Uffiċjali u aġenti temporanji | L-implimentazzjoni tal-Protokoll (il-pagamenti, l-aċċess għall-bastimenti tal-Unjoni fl-ilmijiet ta’ Cape Verde u l-ipproċessar tal-awtorizzazzjonijiet tas-sajd), it-tħejjija u s-segwitu tal-laqgħat tal-Kumitati Konġunti, it-tħejjija tat-tiġdid tal-Protokoll, l-evalwazzjoni esterna, il-proċeduri leġiżlattivi u n-negozjati. |
| Persunal estern | L-implimentazzjoni tal-Protokoll: il-kuntatt mal-awtoritajiet ta’ Cape Verde b’rabta mal-aċċess għall-bastimenti tal-Unjoni fl-ilmijiet ta’ Cape Verde, l-ipproċessar tal-awtorizzazzjonijiet tas-sajd u t-tħejjija u s-segwitu tal-laqgħat tal-Kumitati Konġunti, b’mod partikulari l-implimentazzjoni tal-appoġġ settorjali. |

3.2.4. Kompatibbiltà mal-qafas finanzjarju pluriennali attwali

Il-proposta/l-inizjattiva:

* X tista’ tiġi ffinanzjata kompletament permezz ta’ riallokazzjoni fl-intestatura rilevanti tal-Qafas Finanzjarju Pluriennali (il-QFP).

Dan għandu x’jaqsam mal-użu tal-linja ta’ riżerva (il-Kapitolu 40).

* 🞎 teħtieġ l-użu tal-marġni mhux allokat taħt l-intestatura rilevanti tal-QFP u/jew l-użu tal-istrumenti speċjali ddefiniti fir-Regolament dwar il-QFP.

Spjega x’inhu meħtieġ, filwaqt li tispeċifika l-intestaturi u l-linji baġitarji kkonċernati, l-ammonti korrispondenti u l-istrumenti li qed jiġi propost li jintużaw.

* 🞎 teħtieġ reviżjoni tal-QFP.

Spjega x’inhu meħtieġ, filwaqt li tispeċifika l-intestaturi u l-linji baġitarji kkonċernati u l-ammonti korrispondenti.

3.2.5. Kontribuzzjonijiet ta’ partijiet terzi

Il-proposta/l-inizjattiva:

* X ma tipprevedix il-kofinanzjament minn partijiet terzi.
* 🞎 tipprevedi l-kofinanzjament minn partijiet terzi li qed jiġi stmat hawn taħt:

Approprjazzjonijiet f’miljuni ta’ Euro (aġġustati għal tliet pożizzjonijiet deċimali)

|  |  |  |  |  |  |  |
| --- | --- | --- | --- | --- | --- | --- |
|  | Fis-sena **N[[22]](#footnote-22)** | Fis-sena **N+1** | Fis-sena **N+2** | Fis-sena **N+3** | Daħħal is-snin kollha li hemm bżonn biex turi d-durata tal-impatt (ara l-punt 1.6) | Total |
| Speċifika l-korp ta’ kofinanzjament |  |  |  |  |  |  |  |  |
| TOTAL tal-approprjazzjonijiet kofinanzjati  |  |  |  |  |  |  |  |  |

3.3. Impatt stmat fuq id-dħul

* X Il-proposta/l-inizjattiva ma għandha l-ebda impatt finanzjarju fuq id-dħul.
* 🞎 Il-proposta/l-inizjattiva għandha l-impatt finanzjarju li ġej:
	+ - 🞎 fuq ir-riżorsi proprji
		- 🞎 fuq id-dħul mixxellanju
		- jekk jogħġbok indika jekk id-dħul huwa assenjat għal-linji tan-nefqa 🞎

 f’miljuni ta’ Euro (aġġustati għal tliet pożizzjonijiet deċimali)

|  |  |  |
| --- | --- | --- |
| Linja baġitarja tad-dħul: | Approprjazzjonijiet disponibbli għas-sena finanzjarja attwali | Impatt tal-proposta/tal-inizjattiva[[23]](#footnote-23) |
| Fis-sena **N** | Fis-sena **N+1** | Fis-sena **N+2** | Fis-sena **N+3** | Daħħal is-snin kollha li hemm bżonn biex turi d-durata tal-impatt (ara l-punt 1.6) |
| L-Artikolu …………. |  |  |  |  |  |  |  |  |

Għad-dħul assenjat, speċifika l-linja/i baġitarja/i tan-nefqa affettwata/i.

Rimarki oħra (eż. il-metodu/il-formula użati għall-kalkolu tal-impatt fuq id-dħul jew kwalunkwe informazzjoni oħra).

1. ĠU L 414, 30.12.2006, p. 3. [↑](#footnote-ref-1)
2. ĠU L 107, 25.4.2007, p. 7. [↑](#footnote-ref-2)
3. Li ġew adottati waqt il-laqgħa tal-Kunsill tal-ġustizzja u tal-affarijiet interni li saret mill-4 sal-5 ta’ Ġunju 2018. [↑](#footnote-ref-3)
4. ĠU L 354, 28.12.2013, p. 22. [↑](#footnote-ref-4)
5. SWD(2018) 194 final, 16.5.2018. [↑](#footnote-ref-5)
6. Skont il-Ftehim interistituzzjonali dwar il-kooperazzjoni f’materji tal-baġit (bin-numru ta’ referenza 2013/C 373/01). [↑](#footnote-ref-6)
7. Ir-Regolament tal-Kunsill (KE) Nru 2027/2006 tad-19 ta’ Diċembru 2006 dwar il-konklużjoni tal-Ftehim ta’ Sħubija fis-settur tas-sajd bejn il-Komunità Ewropea u r-Repubblika ta’ Kap Verde (ĠU L 414, 30.12.2006, p. 1). [↑](#footnote-ref-7)
8. ĠU L 414, 30.12.2006, p. 3. [↑](#footnote-ref-8)
9. Kif imsemmi fl-Artikolu 58(2)(a) jew (b) tar-Regolament Finanzjarju. [↑](#footnote-ref-9)
10. Id-dettalji tal-modi ta’ ġestjoni u r-referenzi għar-Regolament Finanzjarju jinsabu fuq is-sit BudgWeb: <https://myintracomm.ec.europa.eu/budgweb/EN/man/budgmanag/Pages/budgmanag.aspx>. [↑](#footnote-ref-10)
11. Diff. = Approprjazzjonijiet differenzjati / Mhux diff. = Approprjazzjonijiet mhux differenzjati. [↑](#footnote-ref-11)
12. L-EFTA = l-Assoċjazzjoni Ewropea tal-Kummerċ Ħieles. [↑](#footnote-ref-12)
13. Il-pajjiżi kandidati u, meta jkun applikabbli, il-pajjiżi kandidati potenzjali mill-Balkani tal-Punent. [↑](#footnote-ref-13)
14. Skont in-nomenklatura uffiċjali tal-baġit. [↑](#footnote-ref-14)
15. Assistenza teknika u/jew amministrattiva u nefqa li jappoġġaw l-implimentazzjoni ta’ programmi u/jew ta’ azzjonijiet tal-UE (li qabel kienu l-linji “BA”), riċerka indiretta u riċerka diretta. [↑](#footnote-ref-15)
16. L-outputs huma l-prodotti u s-servizzi li għandhom jiġu pprovduti (pereżempju l-għadd ta’ skambji ta’ studenti ffinanzjati, l-għadd ta’ kilometri ta’ toroq mibnija, eċċ.). [↑](#footnote-ref-16)
17. Kif deskritt fil-punt 1.4.2. “Għan/għanijiet speċifiku/speċifiċi…”. [↑](#footnote-ref-17)
18. Is-sena N hija s-sena li fiha tibda l-implimentazzjoni tal-proposta/tal-inizjattiva. Jekk jogħbok issostitwixxi “is-sena N” bl-ewwel sena ta’ implimentazzjoni prevista (pereżempju l-2021). Agħmel l-istess għas-snin ta’ wara. [↑](#footnote-ref-18)
19. Assistenza teknika u/jew amministrattiva u nefqa li jappoġġaw l-implimentazzjoni ta’ programmi u/jew ta’ azzjonijiet tal-UE (li qabel kienu l-linji “BA”), riċerka indiretta u riċerka diretta. [↑](#footnote-ref-19)
20. AC = Aġenti Kuntrattwali; AL = Persunal Lokali; END = Esperti Nazzjonali Sekondati; INT = Persunal tal-aġenziji; JED = Esperti Subordinati fid-Delegazzjonijiet. [↑](#footnote-ref-20)
21. Sottolimitu għall-persunal estern kopert minn approprjazzjonijiet operazzjonali (li qabel kienu l-linji “BA”). [↑](#footnote-ref-21)
22. Is-sena N hija s-sena li fiha tibda l-implimentazzjoni tal-proposta/tal-inizjattiva. Jekk jogħbok issostitwixxi “is-sena N” bl-ewwel sena ta’ implimentazzjoni prevista (pereżempju l-2021). Agħmel l-istess għas-snin ta’ wara. [↑](#footnote-ref-22)
23. Fir-rigward tar-riżorsi proprji tradizzjonali (id-dazji doganali, l-imposti fuq iz-zokkor), l-ammonti indikati jridu jkunu ammonti netti, jiġifieri ammonti grossi wara t-tnaqqis ta’ 25 % tal-kostijiet tal-ġbir. [↑](#footnote-ref-23)